Source: https://www.riigiteataja.ee/akt/405012016007
Timestamp: 2019-03-18 22:24:12+00:00

Document:
Parkimistasu – Riigi Teataja
Parkimistasu - sisukord
§ 1 Parkimistasu ja parkimistasu maksja
§ 2 Tasuline parkimisala
§ 3 Tasulise parkimisala piirkonnad
§ 4 Parkimistasu määrad
§ 5 Parkimistasu maksmine
§ 6 Viivistasu
§ 7 Parkimistasusoodustused
§ 8 Parkimistasuvabastused
§ 9 Parkimistasuvabastuse andmise menetlus
§ 10 Parkimisjärelevalve tegemine
RT IV, 05.01.2016, 7
Vastu võetud 02.06.2011 nr 36
RT IV, 05.02.2013, 53
17.09.2015 RT IV, 24.09.2015, 10 01.10.2015
17.12.2015 RT IV, 05.01.2016, 1 01.06.2016
Määrus kehtestatakse kohaliku omavalitsuse korralduse seaduse § 22 lg 1 p 2, kohalike maksude seaduse § 5 p 10 ja § 141 ja liiklusseaduse § 187 lg 2 lg 4 ja § 188 lg 8 alusel.
§ 1. Parkimistasu ja parkimistasu maksja
(1) Parkimistasu on kohalik maks, mis kehtestatakse Tartu linna avalikul tasulisel parkimisalal parkimise korraldamise eesmärgil.
(2) Parkimistasu objektiks on avalikul tasulisel parkimisalal pargitud mootorsõiduk ja selle haagis.
(3) Parkimistasu makstakse parkimise eest tööpäevadel ajavahemikus kell 8.00 – 18.00. Laupäevadel ja pühapäevadel ning riiklikel pühadel on parkimine tasuta.
(4) Parkimistasu maksja on mootorsõiduki juht.
(5) [Kehtetu - RT IV, 24.09.2015, 10 - jõust. 01.10.2015]
§ 2. Tasuline parkimisala
(1) Tasulise parkimisala Tartu linna haldusterritooriumil moodustavad:
1) A. Haava tänav (lõigul Näituse tn - J. Tõnissoni tn);
2) Aida tänav;
3) Akadeemia tänav;
4) Aleksandri tänav (lõigul Soola tn - Aida tn);
5) Gildi tänav (lõigul Ülikooli tn - Kompanii tn);
6) Jaani tänav;
7) Jakobi tänav (lõigul Ülikooli tn - K. E. von Baeri tn);
8) J. Kuperjanovi tänav;
9) J. Liivi tänav;
10) J. Tõnissoni tänav;
11) J. W. F. Hezeli tänav;
12) Kalevi tänav (lõigul Lille tn -Aida tn);
13) Kaluri tänav;
14) Kastani tänav (lõigul Näituse tn - Riia tn);
15) K. E. von Baeri tänav;
16) K. E. von Baeri tn 1a parkla;
17) Kloostri tänav;
18) Kompanii tänav;
19) Kooli tänav;
20) Kroonuaia tänav (lõigul Oa tn - Jakobi tn);
21) Küütri tänav (lõigul Rüütli tn - Kompanii tn);
22) Lai tänav (lõigul Rüütli tn - Jakobi tn);
23) Lao tänav;
24) Lille tänav;
25) Lossi tänav;
26) Lutsu tänav;
27) Magasini tänav;
28) Magistri tänav;
29) Munga tänav;
30) Näituse tänav (lõigul Kooli tn - K. E. von Baeri tn);
31) Oru tänav (lõigul Veski tn - K. E. von Baeri tn);
32) Pargi tänav;
33) Pepleri tänav;
34) Poe tänav;
35) Promenaadi tänav;
36) Päeva tänav;
37) Sadama tänav (lõigul Turu tn - Kaluri tn);
38) Soola tn 3a parkla (Tartu hotelli ees asuv parkla);
39) Soola tänav T5 parkla (Turusilla parkla);
40) Tiigi tänav;
41) Turu tn 10 parkla (Aura Veekeskuse parkla);
42) Tähe tänav (lõigul Riia tn - Pargi tn);
43) Tähtvere tänav (lõigul Marja tn - Kroonuaia tn);
44) Uueturu tänav;
45) Vabaduse puiestee (lõigul Lai tn - Uueturu tn);
46) Vabriku tänav;
47) Vaksali tänav (lõigul J. Tõnissoni tn - Vanemuise tn);
48) Vallikraavi tänav;
49) Vallikraavi tn 4a parkla;
50) Vanemuise tänav;
51) Vanemuise tn 15 parkla (Tartu Ülikooli raamatukogu ees asuv parkla);
52) Veski tänav;
53) Võru tänav (lõigul Väike-Tähe tn - Riia tn);
54) Väike-Turu tn 2 parkla (Sadamaturu parkla);
55) Väike-Tähe tänav (lõigul Võru tn - Tähe tn);
56) W. Struve tänav (lõigul Vanemuise tn - Riia tn);
57) Õpetaja tänav;
58) Ülikooli tänav.
[RT IV, 05.01.2016, 1 - jõust. 01.06.2016]
(2) Tasuline parkimisala tehakse teatavaks liikluskorraldusvahendite abil.
§ 3. Tasulise parkimisala piirkonnad
(1) Tasuline parkimisala on jagatud kaheks piirkonnaks: A ja B.
(2) A piirkonda kuuluvad:
1) Gildi tänav (lõigul Ülikooli tn - Kompanii tn);
2) Jaani tänav;
3) Jakobi tänav (lõigul Ülikooli tn - K. E. von Baeri tn);
4) K. E. von Baeri tänav;
5) K. E. von Baeri tn 1a parkla;
6) Kompanii tänav;
7) Küütri tänav (lõigul Rüütli tn - Kompanii tn);
8) Lai tänav (lõigul Rüütli tn - Jakobi tn);
9) Lossi tänav;
10) Lutsu tänav;
11) Magasini tänav;
12) Munga tänav;
13) Poe tänav;
14) Promenaadi tänav;
15) Uueturu tänav;
16) Vabaduse puiestee (lõigul Lai tn - Uueturu tn);
17) Vallikraavi tänav (lõigul Küüni tn - Lossi tn);
18) Vallikraavi tn 4a parkla;
19) Ülikooli tänav.
(3) B piirkonda kuuluvad:
5) J. Kuperjanovi tänav;
6) J. Liivi tänav;
7) J. Tõnissoni tänav;
8) J. W. F. Hezeli tänav;
9) Kalevi tänav (lõigul Lille tn - Aida tn);
10) Kaluri tänav;
11) Kastani tänav (lõigul Näituse tn - Riia tn);
12) Kloostri tänav;
13) Kooli tänav;
14) Kroonuaia tänav (lõigul Oa tn - Jakobi tn);
15) Lao tänav;
16) Lille tänav;
17) Magistri tänav;
18) Näituse tänav (lõigul Kooli tn - K. E. von Baeri tn);
19) Oru tänav (lõigul Veski tn - K. E. von Baeri tn);
20) Pargi tänav;
21) Pepleri tänav;
22) Päeva tänav;
23) Sadama tänav (lõigul Turu tn - Kaluri tn);
24) Soola tn 3a parkla (Tartu hotelli ees asuv parkla);
25) Soola tänav T5 parkla (Turusilla parkla);
26) Tiigi tänav;
27) Turu tn 10 parkla (Aura Veekeskuse parkla);
28) Tähe tänav (lõigul Riia tn - Pargi tn);
29) Tähtvere tänav (lõigul Marja tn - Kroonuaia tn);
30) Vabriku tänav;
31) Vaksali tänav (lõigul J. Tõnissoni tn - Vanemuise tn);
32) Vallikraavi tänav (lõigul Lossi tn - Pepleri tn);
33) Vanemuise tänav;
34) Vanemuise tn 15 parkla (Tartu Ülikooli raamatukogu ees asuv parkla);
35) Veski tänav;
36) Võru tänav (lõigul Väike-Tähe tn - Riia tn);
37) Väike-Turu tn 2 parkla (Sadamaturu parkla);
38) Väike-Tähe tänav (lõigul Võru tn - Tähe tn);
39) W. Struve tänav (lõigul Vanemuise tn - Riia tn);
40) Õpetaja tänav.
(4) Piirkonda A omandatud parkimisõigusega on lubatud parkida piirkonnas B. Piirkonda B omandatud parkimisõigusega on lubatud parkida ainult samas piirkonnas.
§ 4. Parkimistasu määrad
(1) Parkimistasu määr piirkonnas A on:
1) 1 tund – 2 eurot;
2) 1 päev – 10 eurot;
3) 1 kuu – 100 eurot;
4) 3 kuud – 250 eurot;
5) 12 kuud – 1000 eurot.
(2) Parkimistasu määr piirkonnas B on:
1) 1 tund – 1 euro;
2) 1 päev – 5 eurot;
3) 1 kuu – 50 eurot;
4) 3 kuud – 125 eurot;
5) 12 kuud – 500 eurot.
(3) Parkimistasu määr C- ja D-kategooria sõidukitele on käesoleva paragrahvi lõigetes 1 ja 2 sätestatud parkimistasu määra korrutis kahega.
§ 5. Parkimistasu maksmine
(1) Mootorsõiduki juht peab parkimistasu maksma enne või vahetult pärast parkimise alustamist.
(2) Kui mootorsõiduki juht on parkimise algusaja kirjalikult või parkimiskella abil teada andnud, tekib parkimistasu maksmise kohustus:
1) piirkonnas A - 15 minuti möödumisel parkimise alustamise hetkest;
2) piirkonnas B - 90 minuti möödumisel parkimise alustamise hetkest.
(3) Kirjaliku teate või parkimiskellaga märgitud parkimise algusaeg peab olema vormistatud loetavalt ja arusaadavalt. Kirjalik teade või parkimiskell peab olema paigaldatud sõiduki sisse esiklaasile või armatuurlauale või haagise tiislile nii, et oleks võimalik tuvastada teate sisu või parkimiskella näit. Kui mootorsõiduki juht ei ole parkimise algusaega nõuetekohaselt teada andnud, tekib parkimistasu maksmise kohustus parkimise alustamise hetkest.
(4) Parkimistasu maksmist tõendab:
1) parkimisautomaadist ostetud elektrooniline pilet;
2) mobiilside vahendusel ostetud elektrooniline pilet;
3) veebiteenuse vahendusel ostetud pikaajaline (alates ühest päevast) elektrooniline parkimisluba;
4) müügipunktist ostetud pikaajaline elektrooniline või paberil parkimisluba.
(5) Parkimise õigust tõendav paberkandjal dokument peab olema paigaldatud mootorsõiduki esiklaasile või armatuurlauale nii, et väljaspool mootorsõidukit oleks võimalik tuvastada tasutud parkimisaega või dokumendi kehtivust. Haagise parkimisel peab parkimise õigust tõendav paberkandjal dokument olema paigaldatud haagise tiislile nii, et oleks võimalik tuvastada tasutud parkimisaega või dokumendi kehtivust.
[RT IV, 24.09.2015, 10 - jõust. 01.10.2015]
§ 6. Viivistasu
(1) Parkimisjärelevalvet tegev ametiisik teeb viivistasu määramise otsuse (edaspidi viivistasu otsuse) liiklusseaduse § 188 sätestatud alustel, tingimustel ja korras.
(2) Viivistasu määr on 30 eurot ööpäevas.
(3) [Kehtetu - RT IV, 24.09.2015, 10 - jõust. 01.10.2015]
(4) Viivistasu maksja on mootorsõiduki või selle haagise omanik. Kui liiklusregistrisse on kantud mootorsõiduki või selle haagise vastutav kasutaja, on viivistasu maksja vastutav kasutaja.
(5) Kui lõikes 4 nimetatud isik leiab, et viivistasu otsusega on rikutud tema õigusi, võib ta pöörduda vaidega Tartu Linnavalitsusse või esitada kaebuse halduskohtule.
(6) Viivistasu tähtpäevaks maksmata jätmise korral võib esitab Tartu Linnavalitsus viivistasu nõude koheseks sundtäitmiseks kohtutäiturile täitemenetluse seadustikus sätestatud alustel ja korras.
§ 7. Parkimistasusoodustused
(1) Parkimistasusoodustust antakse füüsilisele isikule ühe A- või B-kategooria sõiduki parkimiseks tasulises parkimisalas tähtajaga üks kuu kuni üks kalendriaasta järgmistel tingimustel:
1) isiku elukohana on Eesti rahvastikuregistrisse kantud tasulises parkimisalas paikneva eluruumi aadress;
2) sõiduk on isiku omandis või kasutuses isiku nimel sõlmitud liisingulepingu alusel ja isik on kantud liiklusregistrisse kui mootorsõiduki eest vastutav kasutaja;
3) elukoha hoovis ei ole võimalik korraldada sõidukite parkimist;
4) ühe eluruumi kohta antakse parkimistasusoodustust vaid ühe sõiduki parkimiseks.
(2) Parkimistasu määr lõikes 1 sätestatud juhul on 20% konkreetses parkimispiirkonnas kehtivast parkimistasu määrast.
(3) Parkimistasusoodustuse andmisel on parkimistasu maksmist tõendavaks dokumendiks linnamajanduse osakonnast konkreetselt piiritletud tee lõigul konkreetse sõiduki parkimiseks ostetud elektrooniline parkimisluba.
§ 8. Parkimistasuvabastused
(1) Linnavalitsus võib taotluse alusel parkimistasust vabastada:
1) riigi või kohaliku omavalitsuse ametiasutuse, mis asub tasulise parkimise alas ja seal puudub hoov või siseõu või ei ole neis võimalik parkimist korraldada;
(2) Parkimistasu maksmisest on vabastatud:
1) liikumispuudega juht ja liikumispuudega või pimedat inimest teenindava sõiduki juht, kellel on sotsiaalministri kehtestatud vormi kohane liikumispuudega või pimedat inimest teenindava sõiduki parkimiskaart;
2) osaliselt või täielikult elektrimootorite jõul liikuva sõiduki juht, kellel on linnamajanduse osakonna poolt antud elektrooniline parkimisluba.
(3) Liikumispuudega või pimedat inimest teenindava sõiduki parkimiskaardi peab panema sõiduki esi- või tagaklaasile.
(4) Linnavalitsusel on õigus ilmastikuoludest, operatiivülesannetest või muust liikluskorralduse muutmise vajadusest tulenevalt ajutiselt peatada tasulisel parkimisalal parkimistasu maksmise kohustus.
§ 9. Parkimistasuvabastuse andmise menetlus
(1) Parkimistasuvabastust võib anda kuni üheks eelarveaastaks.
(2) Parkimistasuvabastuse saamiseks käesoleva määruse paragrahvi 8 lõikes 1 nimetatud juhtudel esitatakse linnavalitsusele kirjalik taotlus linnamajanduse osakonna kaudu. Parkimistasuvabastuse taotlemisel kogu eelarveaastaks esitatakse taotlus eelarveaastale eelneva kalendriaasta 1. novembriks.
(3) Linnavalitsus otsustab taotluse rahuldamise või rahuldamata jätmise 30 päeva jooksul arvates taotluse esitamisest. Linnavalitsus peab parkimistasuvabastust andvas haldusaktis avalikku huvi põhjendama.
(4) Käesoleva paragrahvi lõikes 3 sätestatud juhul tõendab tasuta parkimise õigust linnamajanduse osakonna poolt väljastatud elektrooniline või paberil parkimisluba.
(5) Paberil parkimisluba peab olema paigaldatud mootorsõidukile käesoleva määruse paragrahvi 5 lõikes 5 sätestatud korras.
§ 10. Parkimisjärelevalve tegemine
(1) Parkimisjärelevalvet Tartu linnas, sealhulgas parkimistasu maksmise kontrollimist ja viivistasu määramist, viivistasu sissenõudmist ning parkimistasu haldamise toiminguid teostab maksuhaldurina Tartu Linnavalitsus linnakantselei menetlusteenistuse kaudu.
(2) Maksuhalduri volitused antakse Tartu linnakantselei menetlusteenistuse juhtivmenetlejale, vanemmenetlejale ja menetlejale, kellel on parkimistasu kogumisel kõik kohalike maksude seaduses, maksukorralduse seaduses ja liiklusseaduses sätestatud õigused.
(2) Määrus jõustub 1. juulil 2011. a.

References: § 1

§ 2

§ 3

§ 4

§ 5

§ 6

§ 7

§ 8

§ 9

§ 10
 § 22
 § 5
 § 141
 § 187
 § 188

§ 1

§ 2

§ 3

§ 4

§ 5

§ 6
 § 188

§ 7

§ 8

§ 9

§ 10